“มิ่งขวัญ” สวมคอนเวิร์สแยกทาง “เศรษฐกิจใหม่” ย้ำจุดยืนไม่ทิ้งฝ่ายค้าน!
“มิ่งขวัญ แสงสุวรรณ์” ประกาศสวมคอนเวิร์สแยกทาง “พรรคเศรษฐกิจใหม่” หลังอุดมการณ์ไปด้วยกันไม่ได้ ย้ำจุดยืนไม่ทิ้งฝ่ายค้าน! 
“มิ่งขวัญ แสงสุวรรณ์” ประกาศสวมคอนเวิร์สแยกทาง “พรรคเศรษฐกิจใหม่” หลังอุดมการณ์ไปด้วยกันไม่ได้ ย้ำจุดยืนไม่ทิ้งฝ่ายค้าน!
3 ก.พ. 2563

ผู้สื่อข่าวรายงานว่า วันนี้ (3 ก.พ.63) นายมิ่งขวัญ แสงสุวรรณ์ ส.ส.บัญชีรายชื่อ พรรคเศรษฐกิจใหม่ แถลงจุดยืนทางการเมือง ภายหลังจากที่พรรคเศรษฐกิจใหม่ ยื่นหนังสือขอถอนตัวจากพรรคร่วมฝ่ายค้าน เมื่อวันที่ 31 ม.ค.ที่ผ่านมา โดยให้เหตุผลว่าเพื่อทำงานเป็นอิสระตามแนวทางของพรรคฯ
โดยนายมิ่งขวัญ ระบุ เมื่อรัฐธรรมนูญระบุว่า ส.ส.ไม่จำเป็นต้องทำตามมติพรรค ดังนั้น จึงขอยืนยันที่จะยึดมั่นคำพูดตามที่หาเสียงไว้แต่ต้น และจุดยืนที่เคยพยายามบอก ซึ่งไม่เคยเปลี่ยนแปลง โดยยืนยันจะอยู่กับพรรคร่วมฝ่ายค้าน แม้ว่าจะเป็นคนเดียวก็จะอยู่ร่วมกันต่อไป
นอกจากนั้น เมื่ออุดมการณ์ไปด้วยกันไม่ได้ จึงขอประกาศว่าจะไม่ร่วมอุดมการณ์นี้กับพรรคเศรษฐกิจใหม่ต่อไป โดยจะแยกทางกับพรรคเศรษฐกิจใหม่อย่างเด็ดขาด